Diari Oficial de la Generalitat Valenciana


Sumari del DOGV 2764, del 06-06-1996 (1996/838392)

RESOLUCIÓ de 15 de març de 1996, del director general de Justícia de la Conselleria d'Administració Pública, per la qual s'acorda inscriure en el Registre de Fundacions de la Comunitat Valenciana, la Fundación Federación Empresarial Metalúrgica Valenciana para la Formación Empresarial (FUNDACIÓN-FEMEVAL).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2764

Data del DOGV
:   06-06-1996

Secció del DOGV
:   ALTRES DISPOSICIONS

Número del document
:   1996/838392


Data del document
:   15-03-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 15 de març de 1996, del director general de Justícia de la Conselleria d'Administració Pública, per la qual s'acorda inscriure en el Registre de Fundacions de la Comunitat Valenciana, la Fundación Federación Empresarial Metalúrgica Valenciana para la Formación Empresarial (FUNDACIóN-FEMEVAL).   
Vist l'expedient iniciat a instàncies del Sr. Alejandro Soliveres MontaÑés, com a secretari de la Fundación Federación Empresarial Metalúrgica Valenciana para la Formación Empresarial (FUNDACIaN FEMEVAL), pel qual se sol·licita la inscripció de la fundació, segons els següents:  
FETS  
PRIMER. En data de 29 de gener de 1996, compareix el Sr. Federico Gómez Lechón Moragues, en representació de la Federación Empresarial Metalúrgica Valenciana, com a president de la dita entitat i en execució de l'acord de l'Assemblea General de Delegats de 18.12.1995, per a constituir amb aquest acte la denominada "Fundación Empresarial Metalúrgica Valenciana para la Formación Empresarial (FUNDACIóN FEMEVAL)", atorga l'escriptura pública corresponent, davant el notari del Col·legi de València, Sr. Gonzalo Díaz Granda, amb el núm. 251 de protocol.  
SEGON. Segons l'article 9 dels estatuts, les finalitats de la fundació són:   
1r. Fomentar, promoure i ajudar a la definició de les necessitats de formació d'empreses i treballadors, en funció de les demandes socials, el desplegament regional, tecnològic i econòmic.  
2n. Efectuar el desplegament i la implantació d'accions docents encaminades a aconseguir una millora en el nivell de qualificació d'empresaris i treballadors, bé siga amb la impartició directa de les activitats formatives, bé siga mitjançant la firma de convenis de col·laboració amb altres organitzacions, institucions o empreses.  
3r. Desplegament i foment d'estudis i informes en matèria de formació, medi ambient, laboral, economia, fiscalitat, i totes aquelles que tinguen una relació directa amb les empreses i els seus treballadors.  
4t. Prestar atenció a la formació dels desocupats i procurar la seua reinserció en el mercat laboral, tals com joves de primera ocupació, dones que reingressen en el mercat de treball i aturats de llarga durada.  
5è. Contribució a la millora de les condicions de treball, mitjançant la intervenció en la formació permanent d'empreses i treballadors, i prevenció de riscs professionals, i dedicar especial atenció a la creació i millora de l'ocupació, com també afavorir la competitivitat de les empreses.  
6è. Fomentar la cooperació i l'intercanvi d'experiències a nivell interregional i transaccional, i de manera prioritària amb els països membres de la Unió Europea.  
7è. Qualsevol altra finalitat que el patronat considere d'interès.  
I segons l'article 10, per al compliment d'aquestes finalitats la fundació:  
1) Podrà instituir premis o ajudes, sufragar estudis, investigacions, cursos, conferències, seminaris, congressos, exposicions i exhibicions monogràfiques, intensificar la difusió cultural i formativa, a través de tota classe de mitjans de comunicació social propis o aliens, preparant i, si fa el cas, editant publicacions de tot tipus i fomentant la interrelació i comunicació científica, cultural, artística i social amb altres països.  
2) Podrà igualment instituir un o varis premis anuals a atorgar a les persones que hagen destacat en el món de la formació, de la ciència, de la investigació, de la cultura, de les arts o de l'economia.  
3) El Patronat decidirà, lliurement, les activitats a emprendre, dins de la finalitat fundacional i els mitjans que estime més adequats per a aquesta finalitat, tenint en compte, en cada cas, la quantitat de les rendes, subvencions i donatius que dispose per a la seua realització, d'acord amb el pressupost i el pla d'actuacions.  
Pot ser beneficiària de la fundació qualsevol persona natural o jurídica, sense cap discriminació.  
TERCER. El capital fundacional de la fundació, segons el que disposa l'apartat segon de la carta fundacional i l'article 30 dels estatuts, és de QUINZE MILIONS DE PESSETES (15.000.000- PTA), format de la manera següent: NOU MILIONS DE PESSETES (9.000.000. PTA) aportats per la Federación Empresarial Metalúrgica Valenciana en efectiu metàl·lic a nom de la fundació, segons el certificat de la Caja de Ahorros del Mediterráneo, sucursal de l'avinguda del Regne de València, 55, i un immoble propietat de la Federación Empresarial Metalúrgica Valenciana, ubicat al carrer Sant Gregori, núm. 69, de Torrent, amb referència cadastral núm. 7684408 i inscrit en el Registre de la Propietat de Torrent, tom 2076, llibre 481 de Torrent, foli 31, finca 39634, inscripció 3a, valorat en SIS MILIONS DE PESSETES (6.000.000- PTA); llogat a la Mutua de Accidentes de Trabajo de Levante, per la qual cosa es va posar de manifest l'expedient als efectes del tràmit adient d'al·legacions i audiència, sense que s'haja formulat cap observació per l'arrendatària, contrària a la inscripció.  
QUART. D'acord amb l'apartat tercer de l'acta fundacional i segons el que preveuen els articles 14, 15, 16 i 21 dels estatuts fundacionals, el govern de la fundació estarà a càrrec d'un patronat format per set membres. El patronat serà nomenat per l'Assemblea General de Delegats de la Federació Empresarial Metal·lúrgica Valenciana i estarà constituïda pel president, el vicepresident 1r, el vicepresident 2n, el vicepresident 3r, el tresorer, el comptador i el secretari general d'aquesta. El secretari del patronat serà el secretari general de FEMEVAL i coincidirà amb el de director de la fundació.  
Tots els càrrecs exerciran la seua funció de franc. La durada del càrrec de patró serà la de la durada dels càrrecs en el Comitè Executiu de FEMEVAL.  
 En el cas que es produesca una vacant en qualsevol càrrec dels patrons, aquesta serà coberta per la persona que el substituesca en el Comitè Executiu de FEMEVAL  
El Patronat fundacional és el següent:  
President  
Sr. Federico Gómez Lechón Moragues  
Vicepresident 1r  
Sr. José Artigues Climent  
Vicepresident 2n  
Sra. Amparo Ruiz Albiol  
Vicepresident 3r  
Sr. Salvador Valls MuÑoz  
Tresorer   
Sr. José Figueroa García  
Comptador   
Sr. Nicasio Solano Solano  
Secretari   
Sr. Alejandro Soliveres MontaÑés  
Tots els nomenats han acceptat el càrrec.  
CINQUÉ. La resta de l'articulat estatutari regula totes les qüestions previstes legalment.  
FONAMENTS JURíDICS  
PRIMER. La Constitució recull, en el títol I, capítol II, secció II, article 34, el dret de fundació per a finalitats d'interès general.  
SEGON. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
TERCER. La carta fundacional, i els estatuts, contingents en l'escriptura pública de 29 de gener de 1996, núm. 251 de protocol, reuneixen els requisits bàsics dels articles 8 i 9 de la vigent Llei 30/94, de 24 de novembre. per la qual la Fundación Federación Empresarial Metalúrgica Valenciana para la Formación Empresarial (Fundación Femeval) de València pot ser reconeguda com a fundació, tenint en compte l'objecte que pretén aconseguir, segons els articles 9 i 10 dels seus estatuts.  
QUART. Examinades les finalitats de la fundació, i la seua dotació, aquestes es consideren d'interès general, i aquesta inicialment suficient per a la inscripció, de conformitat amb el que estableix l'article 11. b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
CINQUÉ. L'expedient ha estat tramitat a la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
SISÉ. En la tramitació de l'expedient s'ha complit el que disposen els articles 79 i 84 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 2930/72, de 21 de juliol, en allò que no estiga en contradicció amb l'esmentada Llei, el Decret 60/95, de 18 d'abril del Gobern Valencià i l'Ordre de 19 de gener de la Conselleria d'Administració Pública, pel qual s'estableix la data d'inici de les activitats del Registre i Protectorat de Fundacions, resolc:  
Primer  
Inscriure com a fundació l'anomenada Fundación Federación Empresarial Metalúrgica Valenciana para la Formación Empresarial (fundación FEMEVAL), amb domicili a 46442-València, avinguda Blasco IbáÑez, 127.  
Segon  
Aprovar els estatuts pels quals ha de regir-se aquesta, elevats a escriptura pública davant el notari del Col·legi de València, Sr. Gonzalo Díaz Granda, de data 29 de gener de 1996, núm. 251 de protocol.   
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant aquest mateix òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de març 1996.- El director general de Justícia: Eloy Velasco NúÑez.